নাম প্রকাশ না করার শর্তে এক ঠিকাদার জানান, নগরীর টেরিবাজার এলাকার ছাত্রলীগ নামধারী সন্ত্রাসী লিটন ও দেওয়ান বাজারের রাশেদের নেতৃত্বে টেন্ডারগুলো ছিনিয়ে নেয়া হয়। আওয়ামী লীগ সমর্থক একটি ঠিকাদার সিন্ডিকেটের হয়ে তারা এ কাজ করেছে। তবে টেন্ডার জমা দিতে না পারার বিষয়টিকে ঠিকাদারদের দুগ্রুপের দ্বন্দ্ব বলে দাবি করেছেন নগরীর কোতোয়ালি থানার ওসি আবুল কালাম আজাদ। তিনি বলেন, ঠিকাদারদের একটি গ্রুপ শান্তিপূর্ণভাবে এসে ১২টার মধ্যে টেন্ডার জমা দিয়েছে। আরেক  গ্রুপ নির্ধারিত সময়ে না এসে এখন টেন্ডার ছিনিয়ে নেয়ার অভিযোগ তুলছে।